b'\n_START_ARTICLE_\nThe Last Uniform\n_START_SECTION_\nPlot\n_START_PARAGRAPH_\nHistorien foreg\xc3\xa5r p\xc3\xa5 Tsubakigaoka Pigekollegium, hvor hver af de kvindelige gymnasieelever er parret med en v\xc3\xa6relseskammerat. Beniko Kazura bor sammen med Tsumugi Kase, og Ai Sawara bor sammen med Fuuko Yamada. Men pigerne er forelskede i hinanden, hvilket g\xc3\xb8r det umuligt for dem bare at forblive venner.\n_START_SECTION_\nAnmeldelser\n_START_PARAGRAPH_\nErica Friedman, Okazu, skrev i sin anmeldelse af overs\xc3\xa6ttelsen af det f\xc3\xb8rste bind i 2007, at historien hverken var ny eller rystende men heller ikke kr\xc3\xa6vende eller skr\xc3\xa6kkelig. Hun skrev desuden "Som den eneste manga med \xc3\xa6gte yuri under Strawberry-m\xc3\xa6rket, synes jeg at den g\xc3\xb8r et rimeligt stykke arbejde. Jeg vil aldrig synge lovsange til denne serie, men det kunne v\xc3\xa6re v\xc3\xa6rre..." Carlo Santos, Anime News Network, skrev i sin anmeldelse af samme bind, at pigernes k\xc3\xa6rlighed for hinanden var yndig, men at selve historien var for tynd. Et par \xc3\xa5r senere skrev Jason Thompson, Suvudu: "\'Selvom figurerne er tegnet som sm\xc3\xa5 b\xc3\xb8rn, s\xc3\xa5 er deres slice of life-dialog skarp og spidsfindig og h\xc3\xa6ver serien over rene ungdommelige kig-ind-i-pigernes-verden-stof som Strawberry Marshmallow. (...) Kort og godt: smagfulde op- og nedture med lesbisk tema p\xc3\xa5 en baggrund af r\xc3\xb8d melankolsk solnedgang."'